NÁRODNÁ RADA SLOVENSKEJ REPUBLIKY

V. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NÁVRH**

**Z á k o n**

**z** ........................,

ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

**Čl. I**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z. a zákona č. 37/2011 Z. z. sa mení a dopĺňa takto:

**1.** V § 24 odsek 1 znie:

„(1) O povolení individuálneho vzdelávania podľa odseku 2 písm. a) a c) rozhoduje riaditeľ školy, do ktorej bol žiak prijatý (ďalej len "kmeňová škola"), a to na základe písomnej žiadosti zákonného zástupcu maloletého žiaka alebo na základe písomnej žiadosti plnoletého žiaka. Individuálne vzdelávanie podľa odseku 2 písm. b) povolí riaditeľ kmeňovej školy na základe písomnej žiadosti zákonného zástupcu maloletého žiaka, ak sú splnené podmienky podľa odseku 5.“.

**2.** V § 24 ods. 2 písm. b) sa vypúšťajú slová „prvého stupňa“.

**3.** V § 24 odsek 4 znie:

„(4) Vzdelávanie žiaka, ktorému bolo povolené individuálne vzdelávanie podľa odseku 2 písm. b), môže vykonávať len osoby, ktorá má absolvované najmenej

1. úplné stredné všeobecné vzdelanie alebo úplné stredné odborné vzdelanie, ak ide o vzdelávanie žiaka prvého stupňa základnej školy,
2. vysokoškolské vzdelanie prvého stupňa, ak ide o vzdelávanie žiaka druhého stupňa základnej školy.“.

**4.** V § 24 ods. 5 písm. c) sa vypúšťajú slová „na povolenie“.

**5.** V§ 24 ods. 10 znie:

„(10) Kontrolu úrovne kvality výchovy a vzdelávania, ako aj kontrolu odborno-pedagogického a materiálno-technického zabezpečenia výchovy a vzdelávania a ochrany zdravia žiaka pri individuálnom vzdelávaní vykonáva kmeňová škola. Na účely kontroly podľa prvej vety je zákonný zástupca povinný umožniť vstup a vykonanie kontroly poverenému zamestnancovi kmeňovej školy.“.

**6.** V § 24 ods. 11 písm. c) sa slová „hodnotiaceho obdobia“ nahrádzajú slovami „dvoch bezprostredne po sebe nasledujúcich hodnotiacich období“.

**7.** V§ 24 ods. 11 sa vypúšťa písmeno d).

**8.** V § 24 sa vypúšťa odsek 14.

**Čl. II**

Tento zákon nadobúda účinnosť 1. marca 2012.